- Hindi News
- National
- नाकेबंदी के दौरान पुलिस लुटेरों के बीच फायरिंग, पांच लुटेरे धराए, राशि बरामद
नाकेबंदी के दौरान पुलिस-लुटेरों के बीच फायरिंग, पांच लुटेरे धराए, राशि बरामद
इसी गाड़ी से आया था कैश। गोली लगने से घायल ड्राइवर।
क्राइम रिपोर्टर | गया
बाढ़के बेलछी में पीएनबी के 60 लाख लूटने के दूसरे ही दिन मंगलवार को बोधगया में बसाढ़ी के समीप इंडिगो सवार हथियारबंद अपराधियों ने पीएनबी के कैश वाहन के चालक को गोली मार कर करीब 25 लाख रुपए लूट लिए। घटना सुबह करीब 11.25 बजे हुई। लेकिन, पुलिस ने तत्काल कार्रवाई करते हुए महज दो घंटे के अंदर 25 लाख रुपए बरामद कर लिए और सभी पांच अपराधियों को भी गिरफ्तार कर लिया। अपराधियों के पास से दो देसी पिस्तौल, एक थ्री नेट की बरामदगी हुई है। पीएनबी की इटवां शाखा के मैनेजर निजी कैश वैन से गया के टिकारी रोड स्थित पीएनबी के मुख्य ब्रांच से 25 लाख रुपए ले जा रहे थे। बसाढ़ी के पास अचानक एक इंडिगो कार ने तेज गति से कैश वैन को ओवरटेक कर रोका। पांच की संख्या में रहे अपराधियों ने चालक छोटेलाल से डिक्की की चाभी मांगी, नहीं देने पर दो गोलियां मार दीं और उससे डिक्की की चाबी छीनकर रुपयों से भरा बॉक्स ले भागे। अपराधियों ने साथ में रहे कैशियर चंद्रदेव चौधरी के साथ मारपीट की। उन्होंने भागकर अपनी जान बचाई। कैश वैन के साथ कोई गार्ड नहीं था। घटना के बाद एसएसपी ने जिले के सभी थानों की सीमाओं को सील करने का निर्देश दिया। इसके बाद पुलिस की अलग-अलग टीम ने कई स्थानों पर ताबड़तोड़ छापेमारी शुरू की। इसी क्रम में फतेहपुर थाने के बंधुआ इलाके में नाकेबंदी किए पुलिस-एसटीएफ की टीम को देख लुटेरों ने फायरिंग कर दी। थानाध्यक्ष के वाहन को धक्का मारने के बाद इंडिगो सवार अपराधी पैदल उतर कर फायरिंग करते हुए भागने लगे। पुलिस एसटीएफ की टीम ने भी जवाबी फायरिंग करते हुए अपराधियों का पीछा किया और खदेड़ कर पांचों अपराधियों को पकड़ लिया। पच्चीस लाख रुपए भी बरामद कर लिए।
क्या कहती हैं एसएसपी
एसएसपीगरिमा मल्लिक ने बताया कि फतेहपुर थाने के बसाढ़ी के समीप पुलिस-एसटीएफ की टीम ने चेस करते हुए सारे अपराधियों को गिरफ्तार कर लिया और लूट की राशि भी बरामद कर ली। लाइनर की तलाश में राज्य के कई जिलों में छापेमारी की जा रही है।
घटनाकी टाइम लाइन
10:30 मेंगया से इटवां पीएनबी के रवाना हुआ कैश वाहन
11:20बसाढ़ीके पास इंडिगो सवार अपराधियों ने कैश भान को किया ओवरटेक
11:21कैशबॉक्स निकालने को चालक से मांगी चाभी
11:22इनकारकरने पर कैश भान के चालक को दो गोली मारी
11:23कैशियरके साथ मारपीट, कुछ दूर तक ले गए
11:25कैशबॉक्स निकालकर इंडिगो कार से ही भाग निकले
1:30फतेहपुरथाना इलाके में पकड़ाए लुटेरे
गया में बैंक के ड्राइवर को गोली मारकर 25 लाख लूटे, पुलिस ने दो घंटे में किया बरामद
बनियापुर | बेखौफअपराधियों ने दिनदहाड़े गैस एजेंसी से चार लाख लूट लिए। कर्मियों को बंधक बना घटना को अंजाम दिया गया। जानकारी के अनुसार हथियारबंद अपराधियों ने मंगलवार दोपहर ममता गैस एजेंसी पर धावा बोला। हथियार के बल पर एजेंसी में कार्यरत कर्मचारियों को एक कमरे में बंदकर चार लाख रुपए लेकर फरार हो गए। एजेंसी संचालक अनिल मांझी ने बताया कि हथियार लहराते हुए अपराधी फरार हो गए। घटना की सूचना पुलिस को दी गई। थानाध्यक्ष ज्वाला सिंह दलबल के साथ मौके पर पहुंचे। हालांकि तब तक अपराधी फरार हो चुके थे।
tgl_Latn sot_Latn bho_Deva bho_Deva hin_Deva awa_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva